CRNA GORA

 OPŠTINA DANILOVGRAD

**Sekretarijat za urbanizam, komunalne,** **stambene**

**poslove, saobraćaj i zaštitu životne sredine**

Broj: 03-032-5-up-511/1

Danilovgrad, 26.11.2015. godine

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) u postupku odlučivanja po zahtjevu “Vodovod i kanalizacija” doo, Podgorica, o potrebi procjene uticaja na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine donosi:

**R J E Š E NJ E**

**I Utvrđuje se da nije potrebna procjena uticaja na životnu sredinu** projekta Rekonstrukcije   
 crpne stanice “Mareza 1”, Vodoizvorište Mareza, koja se nalazi na kat. parceli br. 1543/1, KO   
 Grbe, opština Danilovgrad.

**II** Nosilac projekta, “Vodovod i kanalizacija” doo, Podgorica, može pristupiti izvođenju   
 projekta iz tačke I ovog rješenja, u skladu sa važećim tehničkim normativima i standardima   
 propisanim za tu vrstu projekta, uz obavezu da pri funkcionisanju projekta primijeni potrebne   
 mjere zaštite i to:

- da se tokom funkcionisanja projekta izbjegnu ili na najmanju mjeru svedu ugrožavanje i   
 oštećenje prirode, shodno članu 10 Zakona o zaštiti prirode („Sl. list CG“, br. 51/08, 21/09,

40/11 i 62/13 ),

- građevinski otpad odlagati na lokaciji koja je predviđena za tu vrstu otpada, pri čemu se   
 isti ne smije miješati sa drugim vrstama otpada,

- tokom izvođenja radova kontrolisati mehanizaciju kako bi se, prilikom rada iste, izbjeglo   
 ispuštanje goriva i motornih ulja u zemljište i vodu,

- nastali opasni otpad pri rekonstrukciji crpne stanice predati ovlašćenom subjektu za ovu   
 vrstu otpada,

- planirano ozelenjavanje komleksa vodoizvorišta izvršiti prirodnim – autohtonim   
 sadnicama (hrast, jasen, grab, nar, košćela, kesten, brijest, lipa),

- ukoliko dođe do akcidenta, koji može ugroziti životnu sredinu, prilikom funkcionisanja ili   
 prestanka funkcionisanja projekta, nosilac projekta je dužan obavijestiti nadležni organ.

**III** Nosilac projekta je dužan ovo rješenje dati na uvid obrađivaču tehničke dokumentacije, kako bi   
 se navedene mjere ispoštovale pri implementaciji tehničke dokumentacije i iste provjerile u   
 postupku tehničke kontrole i tehničkog pregleda projekta.

**IV** Nalaže se nosiocu projekta, “Vodovod i kanalizacija” doo, Podgorica, da u slučaju prenamjene   
 projekta ili proširenja kapaciteta izvedenog projekta, podnese zahtjev nadležnom organu za

odlučivanje o potrebi procjene uticaja na životnu sredinu.

**O b r a z l o ž e nj e**

Nosilac projekta, “Vodovod i kanalizacija” doo, Podgorica, obratio se Sekretarijatu za urbanizam, komunalne, stambene poslove, saobraćaj i zaštitu životne sredine zahtjevom br. 03-032-5-up-511, 18.11.2015. godine, za odlučivanje o potrebi procjene uticaja na životnu sredinu projekta Rekonstrukcije crpne stanice “Mareza 1”, Vodoizvorište Mareza, koja se nalazi na kat. parceli br. 1543/1, KO Grbe, opština Danilovgrad.

Postupajući po zahtjevu nosioca projekta, a shodno odredbama člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) ovaj sekrtarijat obavijestio je zainteresovane organe, organizacije i javnost, organizovao javni uvid i obezbijedio dostupnost podataka i dokumentacije nosioca projekta.

Razmatranjem zahtjeva nosioca projekta i podataka o predmetnoj lokaciji, karakteristikama i mogućim uticajima navedenog projekta na životnu sredinu, ovaj sekretarijat je utvrdio razloge za donošenje ovog rješenja:

- navedeni projekat se odnosi na unapređenje sistema vodosnabdijevanja opština Danilovgrad i Podgorica pijaćom vodom putem rekonstrukcije crpne stanice “Mareza 1”,

- planirane aktivnosti biće realizovane u okviru uređenog kompleksa vodoizvorišta Mareza na pripadajućem dijelu lokacije na površini od 305 m² od kojih površina pod objektom iznosi 163 m²,

- imajući u vidu prirodu predmetnog projekta prilikom njegovog izvođenja i funkcionisanja neće doći do značajnih fizičkih, hemijskih i bioloških promjena na samoj lokaciji, kao ni u njenoj bližoj okolini,

- uzimajući u obzir prirodu ovog projekta funkcionisanjem navedenog projekta neće nastajati otpadne vode,

- buka i izduvni gasovi koji će nastati prilikom izvođenja radova biće privremenog karaktera i neće prelaziti maksimalnu dozvoljenu granicu,

- rad predmetnog objekta neće dovesti do narušavanja zdravlja posrednih i neposrednih korisnika, takođe neće dvosti do poremećaja ravnoteže prisutnog ekosistema,

- opasni otpad (zamijenjeni uljani transformatori) biće predat ovlašćenom licu za sakupljanje opasnog otpada,

- uzimajući u obzir raspoloživu dokumentaciju i podatke o karakteristikama planiranog projekta i   
 predmetne lokacije, važeće tehničke normative i standarde propisane za izgradnju, korišćenje i   
 održavanje ove vrste objekata, kao i odgovarajuće mjere zaštite utvrđene u tački II dispozitiva ovog

rješenja, ne očekuje se značajni negativni uticaj na segmente životne sredine u toku izvođenja i   
 funkcionisanja predmetnog projekta.

Imajući u vidu prethodno navedeno, Sekretarijat za urbanizam, komunalne, stambene poslove, saobraćaj i zaštitu životne sredine, na osnovu sprovedenog postupka, razmatranja zahtjeva nosioca projekta i uvida u dostavljenu dokumentaciju, kao i primjenom odredaba člana 13, a u vezi sa članom 5 stav 1 tačka 2 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) odlučeno je kao u dispozitivu ovog rješenja.

Ovim rješenjem su utvrđene mjere za sprječavanje mogućih štetnih uticaja na životnu sredinu u toku izgradnje i eksploatacije projekta i nalaže se nosiocu projekta da ovo rješenje da na uvid obrađivaču tehničke dokumentacije, kako bi se navedene mjere ispoštavale i provjerile u postupku tehničke kontrole i tehničkog pregleda projekta.

Takođe, rješenjem je utvrđena obaveza nosioca projekta da u slučaju prenamjene ili proširenja kapaciteta izvedenog projekta, podnese zahtjev nadležnom organu za odlučivanje o potrebi procjene uticaja na životnu sredinu.

**PRAVNA POUKA**: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

DOSTAVLJENO: Obradio: **S E K R E T A R**,

- Nosiocu projekta Vuk Iković Arh. Vasilije R. Otašević dipl. ing.

- Glavnom administratoru

- Agenciji za zaštitu životne sredine,

- Ekološkoj inspekciji

- U javnu knjigu o sprovedenim postupcima

procjene uticaja na životnu sredinu

- a/a